# Bob Marley

### Wikipedia

Bob Marley Zürichissä 30.5.1980

Robert Nesta Marley (tai Berhane Selassie s. 6. helmikuuta, 1945 - k. 11. toukokuuta, 1981) oli jamaikalainen muusikko. Hän oli ensimmäinen todella laajaa kansainvälistä kuuluisuutta saanut reggae-muusikko ja lienee vielä tänäkin päivänä tunnetuin musiikkityylin esittäjä. Bob Marleytä pidetään ensimmäisenä kehitysmaasta nousseena supertähtenä.

Marleyllä oli 12 lasta 8 eri naisen kanssa. Kolme niistä vaimonsa Ritan kanssa ja kaksi adoptoitua. Lapsista ehkä kuuluisin on Ziggy Marley.

## [muokkaa] Elämäkertatietoja

Marleyn tähti Hollywood Walk of Famella.

Bob Marley oli keski-ikäisen, vaaleaihoisen Jamaikalla syntyneen englantilaista syntyperää olleen Norval Marleyn ja teini-ikäisen jamaikalaisen äidin Cedella Marleyn poika. Hän muutti Kingstoniin 14-vuotiaana ja alkoi kehittää uraansa muusikkona. Hänestä tuli paikallisen laulajan ja hurskaan rastafarin Joe Higgsin oppipoika. Hän levytti ensimmäisen singlensä Judge Not vuonna 1962.

Vuonna 1963 Marley liittyi viiden muun laulajan mukana ryhmään nimeltä The Teenagers. Myöhemmin ryhmän nimeksi tuli The Wailing Wailers, ja lopulta se muutettiin yksinkertaiseen muotoon The Wailers. The Wailersiin kuuluivat myös Bunny Livingston ja Peter Tosh.

10. helmikuuta 1966 Marley meni naimisiin Rita Marleyn kanssa. He saivat kolme yhteistä lasta, mutta Bob adoptoi kaksi lasta Ritan toisista suhteista.

1970-luvun alussa The Wailers nousi kansainväliseen maineeseen. Levy-yhtiö nosti Bob Marleyn yhtyeen keulahahmoksi. Yhtyeen menestyslevyjä olivat muun muassa Catch A Fire ja Burnin´ (1973), Natty Dread (1974) ja Rastaman Vibration (1976). Eurooppalainen ja amerikkalainen rock-yleisö otti Marleyn musiikin omakseen. Tätä edisti se, että vuonna 1974 Eric Clapton levytti Marleyn kappaleen "I Shot the Sheriff" saavuttaen sillä huomattavan listamenestyksen.

1977 Marleylla havaittiin syöpä varpaassa, mutta hän ei suostunut amputaatioon, jota hän vastusti uskonnollisista syistä. Hän sanoi: "Rasta ei amputoi!" Myöhemmin syöpä levisi keuhkoihin, maksaan ja aivoihin. Joitain kuukausia ennen kuolemaansa Marley liittyi koptikirkkoon ja otti kasteessa nimen Berhane Selassie eli Pyhän Kolminaisuuden valo. Levytysuraansa vielä sairastuttuaankin jatkanut Marley kuoli miamilaisessa sairaalassa vuonna 1981. Hänen ruumiinsa kuljetettiin takaisin Jamaikalle, jossa hänet haudattiin hautaustoimituksessa, joka yhdisti rastafari- ja koptikirkon perinteitä. Bob Marleyn hautajaisissa puhui mm. Jamaikan presidentti.

Bob Marleyn ja Rita Marleyn lapset Ziggy, Stephen, Cedella ja Sharon perustivat vuonna 1984 yhtyeen Ziggy Marley & the Melody Makers. Myös Bob Marleyn ja Cindy Breakspearen pojalla Damian Marleyllä on ollut musiikillista toimintaa.

## [muokkaa] Diskografia

### [muokkaa] Studioalbumit

- Catch a Fire (1973)
- Burnin' (1973)
- Natty Dread (1974)
- Rastaman Vibration (1976)
- Exodus (1977)
- Kaya (1978)
- Survival (1979)
- Uprising (1980)
- Confrontation (1983, kuoleman jälkeen julkaistu)

Lisäksi levyllä Birth of a Legend (1990) on julkaistu The Wailersin varhaisia ska- ja rocksteady-nauhoituksia 1960-luvulta.

### [muokkaa] Erikoisalbumit

- Legend (1984)
- Dreams of Freedom (1997)
- Chant Down Babylon (1999)
- Sun Is Shining (1999)
- Rastaman Vibration Deluxe (2002)

### [muokkaa] Live-albumit

- Live! (1975)
- Babylon by Bus (1978)
- Talkin' Blues (1991)
- Live At The Roxy (2003)

### [muokkaa] Kokoelmat

- Reggae Greats (1984)
- Rebel Music (1986)
- Songs Of Freedom (1992)
- Natural Mystic: The Legend Lives On (1995)
- One Love: The Very Best Of Bob Marley & The Wailers (2001)
- Gold (2005)
- Africa Unite: The Singles Collection (2005)

## [muokkaa] Aiheesta muualla

- Bob Marleyn viralliset sivut
- The Ultimate Bob Marley Fan Site
- Suomalainen Bob Marley -sivu

Haettu osoitteesta http://fi.wikipedia.org../../../b/o/b/Bob_Marley_60be.html

Luokat: Jamaikalaiset laulajat | Hollywood Walk of Fame

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Asturianu
- Bahasa Indonesia
- Беларуская
- Bosanski
- Brezhoneg
- Български
- Català
- Česky
- Cymraeg
- Dansk
- Deutsch
- Eesti
- English
- Español
- Esperanto
- Euskara
- فارسی
- Français
- Gaeilge
- Galego
- Hrvatski
- Ido
- Italiano
- עברית
- Kiswahili
- Latina
- Magyar
- Nederlands
- 日本語
- Norsk (bokmål)
- Occitan
- Polski
- Português
- Русский
- Shqip
- Sicilianu
- Simple English
- Slovenčina
- Slovenščina
- Српски / Srpski
- Svenska
- Türkçe
- Українська
- 中文